LAOAG CITY – Linawlawagan ni National Bureau of Investigation Supervising Agent Dominador Villanueva nga saan a raid ti inwayat da a kadua da ti official counsel ti Presidential Commission on Good Government iti mansion dagiti Marcos iti Batac City, probinsiya ti Ilocos Norte.
KUna na nga inpatungpal na laeng ti writ of attachment nga inparuk-at ti Sandiganbayan.
Inbatad ni Villanueva nga saan a gagangay nga paintings ti pabirbiruk ken pakumkumpiskar ti Sandiganbayan iti NBI ken PCGG no di ket nangingina a paintings nga paset ti ill-gotten wealth dagiti Marcos.
"May mga paintings mga ano rito, may mga paintings na binanggit allegedly nasa possession ng mga Marcoses kaya nag-isyu ng writ of attachment ang Sandiganbayan," kuna ni Villanueva.
Inbatad pay ni Villanueva, nga nupay ti laeng nailanad iti writ of attachment ket iti mansion dagiti Marcos nga mabiruk dagiti nasao a paintings ket natallugod met dagiti agbanbantay iti Marcos museum nga nangpastrek kadakuada tapno idiay da pay nga agbiruk.
"Yung museum po yun, they voluntarily let us in. Very cooperative po yung mga, mga tao dun sa mansion at pinapasok kami sa, sa loob ng mansion pati na dun sa katabi," kuna pay ni Villanueva.
Kuna na nga adda nakita da nga paintings ngem kaadduan ket portrait ti pamilya Marcos ken awan kadagitoy dagiti pabirbiruk ti Sandiganbayan.
Segun met iti official counsel ti PCGG a ni Atty Procencio Jason, saan na a maibaga no adda pay kukua dagiti Marcos iti Ilocos Norte nga sumaruno a pagbirukan da kadagiti paintings.
Kabayatanna, kinondenar ti sumagmamano a Marcos loyalists iti ciudad ti Batac ti inaramid dagiti kameng ti NBI ken PCGG nga nagsukimat iti mansion dagiti Marcos.
Segun kenni Es Castro, maysa a Marcos loyalist, ti administrasyun Aquino ket agbirbiruk laeng ti abut dagiti mabalin nga agkandidato para presidente iti umay nga eleksiyun tapno madadael da.
"Yung aking opinyon yung ano, naghahanap sila ng mga butas yung magka-candidate na mga presidente. Mga Revilla, mga Estrada, Binay ngayun, Marcos na naman," kuna met ni Castro.
Innayun ni Castro nga uray ania ti mapaspasamak ket agtalinaed ti suporta da kadagiti Marcos.
ilo_Latn ilo_Latn ilo_Latn tgl_Latn ilo_Latn tgl_Latn ilo_Latn ilo_Latn ilo_Latn ilo_Latn tgl_Latn ilo_Latn